User:ShivaTRF/sandbox

Георги Ивайлов Кучков е български футболист, защитник, който играе за Берое (Стара Загора). Жоро е бивш юношески и младежки национал на България. Основният му пост е ляв краен бранител, но е използван и като централен защитник. Продукт на Академия Литекс.

Литекс (Ловеч) През 2002 г. прави първите си стъпки във футбола при покойния вече Димитър Колев в ДЮШ на Литекс. Преминава през всичките възрастови формации на ловчалии, а треньори още са му били специалисти като Христо Данчев, Пламен Линков, Митко Маринов, Петко Петков, Евгени Колев и Николай Димитров-Джаич. През 2008 г. на международния футболен турнир за юноши „Юлиян Манзаров“ е избран за „Най-перспективен играч“ на турнира.[1] Печели Купата на БФС при юноши, родени 1993 г., като във финалната среща, играна на 15 април 2009 в Пловдив, „оранжевите“ побеждават връстниците си от Нафтекс с 2:1.[2] През 2009 г. с треньор Евгени Колев става шампион на България при юношите младша възраст, родени 1992 г., като в директен спор за титлата Литекс побеждава в Правец връстниците си от Левски (София) с 4:2. [3][4] В средата на август 2009 и отново в Правец с юношеска формация на Литекс водена от старши треньора Петко Петков взима участие в VI-то издание на международния футболен турнир за юноши „Юлиян Манзаров“. След победи над столичните ЦСКА и Левски Сф., и минимална загуба от Стяуа Букурещ, „оранжевите“ завършват първи в своята група. На финала в Правец се изправят срещу победителя от другата група европейския гранд Барселона и след победа с минималното 1:0 печели купата и златните медали от турнира.[5][6] Печели и следващото издание на турнира с пабеда във финалната среща над Славия (София).

Кучков на представянето на Литекс Ловеч за сезон 2012/13 Неизменен титуляр е също за своята възрастова формация, с която участва в Елитната юношеска лига през сезон 2009 – 10. Шампион на България с дублиращия отбор на Литекс за сезон 2009/10.[7] Шампион на България за юноши старша възраст в Елитна юношеска група до 19 години за сезон 2010/11.[8] На 26 март 2011 г. прави неофициален дебют за мъжкия състав на Литекс (Ловеч), когато Любослав Пенев го пуска в контролата с Лудогорец (Разград), спечелена от „оранжевите“ с 5:2.[9][10] През август 2011 г. подписва първия си професионален договор за срок от три години. От началото на сезон 2011/12 играе под наем във втородивизионния Чавдар (Етрополе). За тима воден от Атанас Атанасов-Орела записва 20 срещи. През зимната пауза на същия сезон е пратен под наем в елитния Светкавица (Търговище). Официалният му дебют в А група е на 4 март същата година при гостуването на Миньор (Перник).[11] В тима от Търговище старши треньора Альоша Андонов започва да го налага като ляв краен бранител и опорен халф, а до края на сезона Недялков записва 13 срещи, в 12 от които като титуляр.[12]

През лятото на 2012 г. ръководството на Литекс стартира нова политика на по-скромно харчене относно селекцията. След свиването на бюджета в Литекс част от чужденците напускат, както и звездите Светослав Тодоров и Христо Янев, а обратно в отбора са отзовани всички юноши пратени под наем в други отбори сред които и Георги Кучков. Така бранителят става част от най-младия отбор в историята със средна възраст 21 години и 8 месеца, ръководен от легендата на българския футбол Христо Стоичков.[13]

ФК Колумбъс На 21 декември 2017 г. Кучков преминава в американският ФК Колумбъс, за 1,5 милиона долара.

Берое (Стара Загора) На 22 юни 2018 г. Берое (Стара Загора) си осигурява услугите на българският национал.

Получава първата си повиквателна за юношеския Национален отбор с треньор Атанас Атанасов-Орела през 2011 г. Участва в квалификациите за Европейско първенство по футбол за юноши до 19 г.. Има записани 3 срещи срещу Русия, Босна и Херцеговина и Северна Ирландия.

През септември 2012 г. Михаил Мадански го кани в младежкия национален отбор за европейската квалификация с Люксембург. На една от тренировките при сблъсък със свой съотборник Недялков получава тежка контузия и е опериран по спешност от белодробна емболия.[14]

На 29 септември 2015 г. старши треньора на мъжкия национален отбор Ивайло Петев го вика за евроквалификациите с Хърватия и Азербайджан.[15]